முக்குளோரோசெருமேனேட்டு

முக்குளோரோசெருமேனேட்டு (Trichlorogermanate) என்பது  என்ற மூலக்கூற்று வாய்ப்பாடு கொண்ட ஒரு கனிம வேதியியல் எதிர்மின் அயனியாகும். டிரைகுளோரோசெருமேனேட்டு என்ற பெயராலும் இச்சேர்மம் அழைக்கப்படுகிறது. செருமேனியம் இரு குளோரைடு சேர்மத்தினுடைய குளோரைடு கூட்டுசேர் பொருளாக இச்சேர்மம் வகைப்படுத்தப்படுகிறது. 

GeCl2 + Cl- -> GeCl3-

இந்த எதிர்மின் அயனியை நான்காம் நிலை அம்மோனியம் உப்பாகத் தனிமைப்படுத்தலாம். முக்குளோரோசெருமேனேட்டு எதிர்மின் அயனி முக்குளோரோசிடானேட்டு அயனியைப் போலவே உள்ளது.  

எக்சு-கதிர் படிகவியல் ஆய்வுகளின் படி இந்த எதிர்மின் அயனி பிரமிடு வடிவமானது, Cl-Ge-Cl பிணைப்புக் கோணம் சுமார் 95° மற்றும் Ge-Cl பிணைப்பு தூரம் 232 பைக்கோமீட்டர் ஆகும்.

 மேற்கோள்கள் 

பகுப்பு:உலோக ஆலைடுகள்
பகுப்பு:குளோரைடுகள்
பகுப்பு:செருமேனியம்(II) சேர்மங்கள்